Source: http://docplayer.hu/47945808-Debreceni-itelotabla-cs-i-2-fo-rablas-buntette-30-hatarozat-hirdetes.html
Timestamp: 2018-04-23 08:02:41+00:00

Document:
Debreceni Ítélőtábla. CS. I. + 2 fő Rablás bűntette :30. Határozat hirdetés - PDF
Download "Debreceni Ítélőtábla. CS. I. + 2 fő Rablás bűntette :30. Határozat hirdetés"
1 CS. I. + 2 fő Rablás bűntette :30 Határozat hirdetés Az első fokon eljárt Debreceni Törvényszék 2015 októberében Cs. I. I.r. vádlottat társtettesként elkövetett rablás bűntette és társtettesként elkövetett testi sértés bűntette miatt 8 év börtönbüntetésre és 8 év közügyektől eltiltásra ítélte. A vádlott legkorábban büntetése 2/3 részének kitöltése után bocsátható feltételes szabadságra. V. I. M. II.r. vádlottat társtettesként elkövetett rablás bűntette és társtettesként elkövetett testi sértés bűntette miatt 7 év börtönbüntetésre és 7 év közügyektől eltiltásra ítélte. A vádlott legkorábban büntetése 2/3 részének kitöltése után bocsátható feltételes szabadságra. Fk. V. D. G. III.r. vádlottat társtettesként elkövetett rablás bűntette és társtettesként elkövetett testi sértés bűntette miatt 3 év fiatalkorúak börtönbüntetésére és 3 év közügyektől eltiltásra ítélte. A vádlott legkorábban büntetése 2/3 részsének kitöltése után bocsátható feltételes szabadságra. Az ítélet ellen az ügyész mindhárom vádlott terhére súlyosításért fellebbezett. I.r. vádlott és védője a tényállás téves megállapítása miatt, a rablás alóli felmentésért, illetve enyhítésért, II. és III.r. vádlott pedig felmentésért illetve enyhítésért fellebbeztek. A bíróság által megállapított tényállás szerint 2014 augusztusában a vádlottak Hajdúnánáson, egy szórakozóhelyen együtt italoztak. Az esti órákban a sértett egy ismerősével szintén a presszóban fogyasztott alkoholt. O. I. sértett az egyik körnél aprópénzzel fizetett, a maradék pénzt kb forintot a zsebébe tette. A vádlottak felfigyeltek a férfi ittasságára és kitalálták, hogy ki kellene őt zsebelni. Záróra után már az utcán körbevették a sértettet. II.r. vádlott leült a sértett mellé egy padra, I. és III.r. vádlottak pedig megálltak mellettük. II.r. vádlott cigarettát kért a sértettől, de nem kapott. Ekkor azt kérte a sértettől, hogy fizessen neki egy sört. De így sem járt sikerrel. Ekkor minden előzetes szóváltás nélkül II.r. vádlott ahol csak érte, ütni kezdte a sértettet, majd a verésbe bekapcsolódott a többi vádlott is. Ezután a sértett adott egy cigarettát II.r. vádlottnak, aki rágyújtott, majd folytatták a férfi bántalmazását, aki a földre került. A sértettet folyamatosan ütötték, rugdosták, zsebeit átkutatták, bankkártyáját követelték. A sértett bár többször próbált, de nem tudott megszabadulni a
2 vádlottaktól. Egy alkalommal, II.r. vádlott teljes erejéből beletalpalt a sértett hátába. Miután a férfi összeesett, még ezután is verték. A fiatalkorú III.r. vádlott ekkor már kérte a társait, hogy hagyják abba a verést majd ő otthagyta a társait. Később II.r. vádlott is elhagyta a helyszínt, I. r vádlott pedig, amikor a sértett pénztárcáját követelte, bele is térdelt annak arcába. A rendőrség bejelentés alapján érkezett a helyszínre, de már senki nem talált ott, mert a sértett összeszedte minden erejét és hazament. Másnap egy ismerőse észlelve az állapotát orvoshoz illetve a rendőrségre vitte a sértettet. A sértett mellüregi sérülései, bordatörése, tüdőzúzódása életveszélyes sérülésnek tekinthető. K. A. Cs. Szexuális erőszak bűntette :00 Az első fokon eljárt Debreceni Törvényszék 2016 januárjában a vádlottat 1 rb. szexuális erőszak bűntette miatt 5 év 6 hónap fegyházbüntetésre és 6 év közügyektől eltiltásra ítélte. A vádlott legkorábban büntetése 2/3 részének kitöltése után bocsátható feltételes szabadságra. Az ítélet ellen az ügyész súlyosításért, a vádlott és védője felmentésért fellebbezett. A bíróság által megállapított tényállás szerint a vádlott élettársával Debrecenben, együtt nevelték közös kiskorú gyermeküket illetve az asszony korábbi kapcsolataiból született 5 gyermeket tavaszától a vádlott szexuális érdeklődést mutatott a 2003-ban született nevelt lánya iránt. Ezt kifejezésre is juttatta, puszilgatta a kislányt, ami tetszett a sértettnek. A sértett szerelmes volt a vádlottba. A vádlott a sértettel beszélgetni kezdett arról, hogy a sértett ki akarja-e próbálni a szexet? A sértett igennel válaszolt. Ezt követően a ház padlásterében közösült a kiskorú sértettel. A kislány a bátyja élettársának mesélte el a történteket, aki elmondta ezt a sértett édesanyjának, aki a lányát felelősségre vonta és orvosi vizsgálatra vitte a kislányt. Első nyilvános ülés.
3 K. Zs. Közfeladatot ellátó személy eljárásában elkövetett bántalmazás bűntette :00 Információ: Az első fokon eljárt Fehérgyarmati Járásbíróság 2015 márciusában a vádlottat közfeladatot ellátó személy eljárásában elkövetett bántalmazás bűntette miatt Ft pénzbüntetésre ítélte. A másodfokon eljárt Nyíregyházi Törvényszék 2015 novemberében a vádlottat az ellene közfeladatot ellátó személy eljárásában elkövetett bántalmazás bűntette miatt emelt vád alól felmentette. Az ítélet ellen az ügyész a vádlott felmentése miatt, a másodfokú ítélet hatályon kívül helyezése és a másodfokú bíróság új eljárásra utasítása érdekében fellebbezett. A bíróság által megállapított tényállás szerint a vádlott Kölcsén egy iskolában pedagógusként dolgozik. A tanórai foglalkozást a vádlott szóbeli figyelmeztetése ellenére rendetlenségével folyamatosan zavarta a gyerekkorú sértett, ezért a vádlott a sértettet a kezében lévő osztálynaplóval, egy alkalommal fejen ütötte, majd a sértett előtt a padon lévő füzettel a sértett kezére ütött. A gyerekkorú sértettnek orvosilag igazolható sérülése nem keletkezett. A vádlott az eljárás során mindvégig ténybeli beismerő vallomást tett, bűnösségét azonban nem ismerte el. Első nyilvános ülés. T. T. Testi sértés bűntette :00
4 Az első fokon eljárt Egri Törvényszék 2015 novemberében T. T. vádlottat társtettesként elkövetett testi sértés bűntette, társtettesként elkövetett magánlaksértés bűntette és bűnsegédként elkövetett testi sértés vétsége miatt 4 év börtönbüntetésre és 4 év közügyektől eltiltásra ítélte. Az ítélet ellen az ügyész súlyosításért, a vádlott enyhítésért, védője felmentésért illetve enyhítésért fellebbezett. A bíróság által megállapított tényállás szerint Egerben, 2013 októberében Z. Zs. sértett házához két rendőr ment ki, mert korábban a sértett lakókörnyezetében hangoskodott, zavarta az ott lakók nyugalmát. Miután a sértett biztosította a rendőröket arról, hogy a továbbiakban már otthon marad, a rendőrök elmentek. Aznap éjjel a sértett és élettársa arra ébredtek, hogy valaki egy térkővel bedobta a konyhaablakot. A sértett kiment megnézni mi történt. Az udvaron szembetalálkozott a vádlottal és az eljárás során ismeretlenül maradt társával. A sértett megkérdezte a vádlottat, hogy miért hívta ki a rendőröket korábban, majd hirtelen elsötétült előtte minden és leesett a lépcső elé. Ekkor ugyanis a vádlott és társa leütötte a sértettet és a földre került férfit testszerte ütni, rugdosni kezdték. Csak akkor hagyták ezt abba és távoztak az ingatlanról, amikor a sértett élettársa is kijött a házból az udvarra és meglátta őket. A sértett sérülései életveszélyesnek minősülnek és 8 napon túl gyógyulóak voltak. A halálos következmény elhárítása az orvosi beavatkozásnak köszönhető. Első nyilvános ülés. Bné. S. V. + 2 fő Személyi szabadság megértésének bűntette :00 Az első fokon lejárt Füzesabonyi Járásbíróság 2015 májusában Bné S. V. I.r. vádlottat 1 rb. társtettesként elkövetett személyi szabadság megsértésének bűntette, 1 rb. társtettesként elkövetett testi sértés vétsége, 1 rb. zaklatás vétsége és 1 rb. folytatólagosan elkövetett zaklatás vétsége miatt 1 év 6 hónap börtönbüntetésre ítélte, melynek végrehajtását 2 év próbaidőre felfüggesztette. A bíróság a próbaidőre elrendelte az I.r. vádlott pártfogó
5 felügyeletét. A bíróság külön magatartási szabályként elrendelte, hogy az I.r. vádlott a próbaidő tartama alatt a sértettektől, azok lakásától illetve munkahelyétől tartsa távol magát. Cs. K. II.r. vádlottat 1 rb. társtettesként elkövetett személyi szabadság megsértésének bűntette és 1 rb. társtettesként elkövetett testi sértés vétsége miatt Ft pénzbüntetésre ítélte. Cs. J. III.r. vádlottat 1 rb. társtettesként elkövetett személyi szabadság megsértésének bűntette és 1 rb. bűnsegédként elkövetett testi sértés vétsége miatt Ft pénzbüntetésre ítélte. A másodfokon eljárt Egri Törvényszék 2015 novemberében I. és III.r. vádlottat az ellenük emelt 1 rb. társtettesként elkövetett személyi szabadság megsértésének bűntette és testi sértés vétsége vádja alól felmentette. II.r. vádlottat az ellene emelt 1 rb. társtettesként elkövetett személyi szabadság megsértésének bűntette vád alól felmentette, a vele szemben társtettesként elkövetett testi sértés vétsége miatt indult büntető eljárást megszüntette. I.r. vádlott terhére fennmaradt bűncselekmények miatt a kiszabott halmazati büntetést 1 év próbára bocsátásra enyhítette és a pártfogó felügyelet elrendelését mellőzte. Egyebekben az elsőfokú bíróság ítéletét helybenhagyta. A bíróság által megállapított tényállás szerint K. F. sértett és II.r. vádlott Füzesabonyban éltek, házasságuk megromlott, ezért 2012 januárjában elhatározták, hogy elválnak. II.r. vádlott édesanyja I.r. vádlott úgy vélte, hogy a lánya és K. F. sértett házassága azért romlott meg, mert a sértett alkoholizál, s a házassága alatt viszonyt kezdett L. F. sértettel. I.r. vádlott 2012 februárjában L. F. sértettet munkahelyén kiabálva szidalmazta, és azzal fenyegette meg, hogy a torkát elvágja, illetve az asszony nagymamáját késő éjjel telefonon hívta és ilyen módon is szidalmazta a sértettet. I.r. vádlott azért, hogy K. F. sértett mindennapi életét megnehezítse, rendszeresen háborgatta telefonhívásaival, munkahelyére is betelefonált és szidalmazta a férfit áprilisában K. F. sértett megjelent a feleségével közös ingatlannál, hogy az ott maradt személyes holmiját gépkocsival elszállítsa. II.r. vádlott beengedte, a házba, beszélgetni kezdtek, majd hamarosan megérkezett autóval I.r. és III.r. vádlott is, akik a házba lépve kiabálni kezdtek a sértettel, szidalmazták, és I.r. vádlott közölte vele, hogy innen nem mész ki élve. Ezt követően dulakodni kezdtek, K. F. sértett a nála lévő gázpsprayvel lefújta a vádlottakat, így jutott ki a házból az udvarra, ahol a vádlottak folytatták a sértett szidalmazását. K. F. sértett közben felszólította I. és III.r. vádlottakat, hogy tegyék lehetővé a távozását, mivel gépkocsijukkal elállták a bejáratot. A vádlottak azonban csak a közben kiérkező rendőrök intézkedése
6 során álltak el az autóval, a sértett csak ezt követően tudott távozni az ingatlanról. Első nyilvános ülés. Információ: Cs. I. Emberölés bűntette :00 Információ: Az első fokon eljárt Egri Törvényszék 2015 októberében Cs. I. vádlottat emberölés bűntette miatt 9 év börtönbüntetésre és 9 év közügyektől eltiltásra ítélte. A vádlott legkorábban büntetése 2/3 részének kitöltése után bocsátható feltételes szabadságra. Az ítélet ellen a vádlott és védője elsősorban eltérő jogi minősítés megállapításáért, másodsorban enyhítésért fellebbeztek. A bíróság által megállapított tényállás szerint 2014 februárjában a vádlott a helyi kocsmából ittas állapotban együtt ment haza D. J-sel annak házához Bekölcén. A házban hármasban italoztak tovább H. Gy. sértettel. A vádlott és a sértett között nézeteltérés alakult ki, ezért a sértett hazaindult. A vádlott kikísérte a sértettet, azonban a vita folytatódott közöttük. A vádlott meglökte a sértettet, aki az udvaron lévő kiskapunál elesett. A kiskapu mögött volt egy használaton kívüli fedetlen kút, amelyben kb. 50 cm magasságú víz volt. A vádlott újra meglökte a sértettet, aki azonnal bebukott a kútba, ahol rövid időn belül vízbe fúlt. A vádlott észlelte a történteket, ezt követően visszament a házba, a hétvégét még ott töltötte és különböző tárgyakat dobált a kútba, hogy a holttestet elfedje. Pár nap múlva utazott vissza Kiskunfélegyházára, ahol megérkezését követően közölte élettársával, hogy megölt egy embert. Első nyilvános ülés.
7 Dné B. M. Emberölés bűntette :30 Információ: Az első fokon eljárt Egri Törvényszék 2015 novemberében Dné B. M vádlottat emberölés bűntette miatt 10 év börtönbüntetésre és 10 év közügyektől eltiltásra ítélte. A vádlott legkorábban büntetése 2/3 részének kitöltése után bocsátható feltételes szabadságra. Az ítélet ellen a vádlott és védője enyhítésért fellebbezett. A bíróság által megállapított tényállás szerint 2015 áprilisában a vádlott és a sértett, házastársak, Egerben éltek, mindketten italozó életmódot folytattak, gyakoriak voltak közöttük a veszekedések Húsvét hétfőt megelőző este a sértett D. G. J. nagy mennyiségben fogyasztott alkoholt, amelynek hatása reggeli felkeléskor sem múlt el. A felkelést követően a vádlott és sértett 2-2 kis vodkát ivott meg. A sértett délelőtt ismeretlen okból a konyhában mosogató vádlott bal oldalához állt, amikor a vádlott ismeretlen okból a kezében tartott konyhakéssel közepes erővel mellkason szúrta a férfit, akinek a sérülése olyan súlyos fokú volt, hogy csak azonnali mellkassebészeti eljárás alkalmazásával lehetett volna az életét megmenteni. A férfi halálát a mellkasi tüdősérüléssel járó szúrt sérüléssel járó elvérzés okozta. Első nyilvános ülés. fk. N. K. R. + 7 fő Emberölés bűntette :00 Az első fokon eljárt Debreceni Törvényszék 2015 novemberében fk. N. K. R. I.r. vádlottat 1 rb. társtettesként elkövetett emberölés bűntettének kísérlete, társtettesként elkövetett garázdaság bűntette és 2 rb. társtettesként elkövetett testi sértés bűntettének kísérlete miatt 5 év fiatalkorúak börtönbüntetésére és 5 év közügyektől eltiltásra ítélte. B. K. Á. II.r. vádlottat 1 rb. társtettesként
8 elkövetett emberölés bűntettének kísérlete, társtettesként elkövetett garázdaság bűntette és 2 rb. társtettesként elkövetett testi sértés bűntettének kísérlete miatt 8 év börtönbüntetésre és 8 év közügyektől eltiltásra ítélte. N. É. III.r. vádlottat 1 rb. társtettesként elkövetett garázdaság bűntette és 2 rb. testi sértés bűntettének kísérlete miatt 1 év börtönbüntetésre és 1 év közügyektől eltiltásra ítélte. N. H. Cs. IV.r. vádlottat és N. É. O. V.r. vádlottat 1 rb. társtettesként elkövetett garázdaság bűntette és 2 rb. testi sértés bűntettének kísérlete miatt hónap börtönbüntetésre ítélte, melynek végrehajtását 2-2 év próbaidőre felfüggesztette. M. K. VI.r. vádlottat 1 rb. társtettesként elkövetett garázdaság bűntette és 1 rb. testi sértés bűntettének kísérlete miatt 1 év 4 hónap börtönbüntetésre ítélte, melynek végrehajtását 2 év próbaidőre felfüggesztette. L. A. VII.r. vádlottat 1 rb. társtettesként elkövetett garázdaság bűntette, 2 rb. társtettesként elkövetett testi sértés bűntettének kísérlete miatt 2 év börtönbüntetésre és 2 év közügyektől eltiltásra ítélte. M. R. VIII.r. vádlottat 1 rb. társtettesként elkövetett garázdaság bűntette miatt 5 hónap börtönbüntetésre ítélte, melynek végrehajtását 1 év próbaidőre felfüggesztette. Fk. L. M. IX.r. vádlottat 1 rb. társtettesként elkövetett garázdaság bűntette miatt 8 hónap fiatalkorúak fogházbüntetésre ítélte, melynek végrehajtását 2 év próbaidőre felfüggesztette. L. M. X.r. vádlottat 1 rb. társtettesként elkövetett garázdaság bűntette miatt 5 hónap börtönbüntetésre ítélte, melynek végrehajtását 1 év próbaidőre felfüggesztette. I., II., III. és VII.r. vádlottak a kiszabott szabadságvesztés büntetés 2/3 részének kitöltése után bocsáthatóak feltételes szabadságra. I.r. vádlott a feltételes szabadságra bocsátás alatt pártfogó felügyelet alatt áll. Az ítélet ellen I., II., III., IV., V., VII., IX. és X.r. vádlottak felmentésért illetve enyhítésért fellebbeztek. A bíróság által megállapított tényállás szerint III. és X.r. vádlottak féltestvérek. I, IV és V.r. vádlottak III.r. vádlott gyermekei, VI. és III.r. vádlottak pedig X.r. vádlott gyermekei. II.r. vádlott élettársa IV.r., III.r. vádlott élettársa pedig VII.r. vádlott. III.r. és X.r. vádlottak családja között néhány éve a kapcsolat megromlott, azóta közöttük rendszeresek voltak a veszekedések, melyek miatt már több büntetőeljárás is folyamatban van velük szemben. Derecskén 2014 májusában is egy korábbi verekedés miatt kezdődött dulakodás, majd verekedés a két család tagjai között. A verekedésben baltával, késsel, lapáttal, seprűnyéllel, és puszta kézzel bántalmazták egymást a vádlottak. Még a rendőrség kiérkezésekor is kölcsönösen köveket dobáltak egymás irányába. Rendőri felszólításra VII és I.r. vádlottak nem tették le a náluk
9 lévő eszközöket, VII.r. vádlott fenyegető mozdulatokat tett az intézkedő rendőr irányába. Ezért az intézkedő rendőr fegyvert vett elő és azzal kényszerítette a vádlottakat arra, hogy hagyják abba a verekedést. Figyelemmel a sérült testtájékokra, az erőbehatások nagyságára, az elkövetéshez használt eszközökre, a bűncselekmény során tett kijelentésekre és a bántalmazás kitartó jellegére megállapítható, hogy I. és II.r. vádlottak szándéka VI.r. vádlott életének kioltására irányult. Ugyanakkor megállapítható, hogy a vádlottak szándéka 8 napon túl gyógyuló sérülések okozására irányult. A vádlottak cselekménye olyan kihívóan közösségellenes volt, amely alkalmas volt arra, hogy az azt észlelőkben megbotránkozást és riadalmat keltsen. Első nyilvános ülés. B. J. + 1 fő Testi sértés bűntette :00 Az első fokon eljárt Egri Törvényszék 2015 novemberében B. J. I.r. vádlottat társtettesként elkövetett testi sértés bűntettének kísérlete miatt 3 év börtönbüntetésre és 3 év közügyektől eltiltásra ítélte. A vádlott legkorábban büntetése 2/3 részének kitöltése után bocsátható feltételes szabadságra. Cs. T. II.r. vádlottat társtettesként elkövetett testi sértés bűntettének kísérlete miatt, mint erőszakos többszörös visszaesőt 5év fegyházbüntetésre és 5 év közügyektől eltiltásra ítélte. A vádlott feltételes szabadságra nem bocsátható. Az ítélet ellen az ügyész II.r. vádlott terhére súlyosításért, a vádlottak és védőik enyhítésért fellebbeztek. A bíróság által megállapított tényállás szerint 2012 szeptemberében P. Cs. sértett Gyöngyösön két ismerősével a járdán beszélgetett, amikor megállt előttük egy szürke BMW. A gépkocsiból kiszállt I. és II.r. vádlott. II.r. vádlott a kezében lévő vascsővel fejen ütötte a sértettet, aki megtántorodott és a földre esett. A vádlottak ezt követően a vascsővel és puszta kézzel is többször megütötték a fején és a lábán a sértettet. II.r. vádlott egy, az eljárás során ismeretlenül maradt típusú pisztoly markolatával is megütötte a
10 férfit, majd a pisztollyal egy lövést leadva megijesztette a sértettet. A két vádlott ezután beült az autóba és elhajtott a helyszínről. A sértettnek 8 napon túl gyógyuló sérülései keletkeztek. Azonban figyelemmel a sérült testtájékra és az elkövetés eszközére, fennállt az életveszélyes sérülés kialakulásának a reális lehetősége. Első nyilvános ülés. R. S. Emberölés bűntette :45 Az első fokon eljárt Miskolci Törvényszék 2015 decemberében R. S. vádlottat emberölés bűntette és kifosztás bűntette miatt 24 év fegyházbüntetésre és 10 év közügyektől eltiltásra ítélte. A vádlott legkorábban büntetése 2/3 részének kitöltése után bocsátható feltételes szabadságra. Az ítélet ellen az ügyész súlyosításért, a vádlott és védője enyhítésért fellebbezett. A bíróság által megállapított tényállás szerint 2015 januárjában a vádlott Csernely településen, a presszóban összetalálkozott az idős, egyedül élő sértettel. A két férfi ismerte egymást, hiszen a vádlott alkalmanként segített a házkörüli munkákban. Megállapodtak abban, hogy a vádlott elmegy a sértetthez aznap és megbeszélik az újabb teendőket. A sértett beengedte a vádlottat a házába, ahol beszélgetni kezdtek. Közben az ittas állapotban lévő vádlott és a szintén ittas sértett között pontosan meg nem állapítható okból és körülmények között vita alakult ki, melynek hevében a vádlott rátámadt a 67 éves sértettre, nyakát megragadva leterítette a földre, ráült a mellkasára és egy csillagprofilban végződő csavarhúzóval kétszer nyakon szúrta a férfit, aki szinte azonnal életét vesztette. A vádlott ezt követően a sértett ruházatát átkutatta, és magához vette a zsebében talált Ft-ot és a konyhaasztalon talált két doboz cigarettát, majd távozott a házból. Otthonában a cselekmény elkövetésekor rajta lévő ruházatát elégette a kályhában. A sértett holttestét másnap a szomszédok fedezték fel. Első nyilvános ülés.
8. HETI ORSZÁGOS TÁRGYALÁSI JEGYZÉK E. F. Csalás bűntette :00
8. HETI ORSZÁGOS TÁRGYALÁSI JEGYZÉK 2017.02.13.-02.17. 2017. február 13. DEBRECENI ÍTÉLŐTÁBLA Debreceni Ítélőtábla E. F. Csalás bűntette 2017.02.13. 09:00 Az első fokon eljárt Budakörnyéki Járásbíróság

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság